लिवाली के दम पर सेंसेक्स, निफ्टी में तेजी  
हीरो मोटोकार्प के तिमाही नतीजे बाजार अनुमान से बेहतर रहने से ऑटो शेयरों में लिवाली बढ़ी और सेंसेक्स 164 अंकों की बढ़त पर खुला।
वाहन कंपनियों के शेयरों में तेजी के रुख से बंबई स्टॉक एक्सचेंज का सेंसेक्स 164 अंक की बढ़त के साथ खुला। हीरो मोटोकार्प के तिमाही नतीजे बाजार अनुमान से बेहतर रहने से ऑटो शेयरों में लिवाली बढ़ी।  बीएसई सेंसेक्स 163.73 अंक मजबूत होकर 16,912.02 अंक पर खुला। इसी तरह, नेशनल स्टॉक एक्सचेंज का निफ्टी भी 48 अंक की बढ़त के साथ 5,085.50 अंक पर खुला। ब्रोकरों ने कहा कि हीरो मोटोकार्प के तिमाही नतीजों से बाजार की धारणा में सुधार हुआ और फंडों एवं छोटे निवेशकों की लिवाली से बाजार में तेजी को बल मिला।